Folketing
2007-04-20

Nej, for det var det, jeg sagde i min ordførertale, at det jo er nogle meget store investeringer. Et anslået beløb for Vamdrup-Vojens og TinglevPadborg er 1 mia. kr., og jeg kan egentlig ikke forstå, hvordan Enhedslisten kan foreslå noget sådant uden at have en idé om finansieringen, og derfor siger jeg, at det selvfølgelig skal ind i en større plan, også en investeringsplan; man skal jo have penge, inden man kan lave det her. Vi mener også, at det ville være rart. Der er jo mange ting, det kunne være rart at få udvidet, veje hist og pist, og få jernbanenettet gjort fuldstændig up to date, også mere end det, der måske allerede er vedtaget, for der er jo sket meget på området. Men man skal altså også have pengene. Så uanset hvor mange beslutningsforslag Enhedslisten kommer med, vil vi ikke kunne støtte det. Det er noget, der skal ske i en forhandling i forbindelse med en finanslov, hvor man også finder nogle penge til projekterne.